Mario Matt

Mario Matt (sündinud 9. aprillil 1979 Flirschis) on Austria mäesuusataja, olümpiavõitja (2014).

1998. aastal juunioride maailmameistrivõistlustel Chamonix's sai Matt hõbemedali slaalomis. 2001. aasta maailmameistrivõistlustel Sankt Antonis tuli ta slaalomis maailmameistriks ja sai hõbemedali Alpi kahevõistluses. Teist korda tuli ta slaalomis maailmameistriks 2007. aasta MM-il Åres. Ta sai nendelt võistlustelt veel ühe kuldmedali, mis tuli meeskonnavõistluses.

2013. aasta maailmameistrivõistlustel Schladmingis võitis ta slaalomis pronksmedali. 2014. aasta taliolümpiamängudel Sotšis võitis ta samal ala 34-aastaselt kuldmedali ja tuli sellega vanimaks olümpiavõitjaks mäesuusatamises.

Maailma karikavõistlustel osales Matt esimest korda Kranjska Goras 21. detsembril 1999 slaalomis, kus ta sai 62 startinu seas 17. koha. Esimese poodiumikoha MK-etapil ja kohe ka esimese esikoha sai ta Kitzbühelis 23. jaanuaril 2000 slaalomis.

Mario Matti vend on vigursuusataja Andreas Matt.

Saavutused

Olümpiamängudel 

 2014  Sotšis
  olümpiavõitja slaalomis

Maailmameistrivõistlustel 

 2001  Sankt Antonis
 maailmameister slaalomis
  hõbemedal Alpi kahevõistluses
 2007  Åres
  maailmameister slaalomis
  maailmameister meeskonnavõistluses
 2013  Schladmingis
  pronksmedal slaalomis

Juunioride maailmameistrivõistlustel 

 1998  Megèves
  hõbemedal slaalomis
 1999  Pra Loupis
  hõbemedal Alpi kahevõistlus

Maailma karikavõistlustel

Maailma karikas 

 Slaalomi karikas
 2. koht: 2007
 3. koht: 2001

Maailma karikavõistluste etapivõidud 

Mario Matt on osalenud (seisuga 22. jaanuar 2015) 191 MK-etapil ja jõudnud esikolmikusse 42 korral, neist 15 etappi on ta võitnud.

Välislingid 

 Mario Matti koduleht
 
 Mario Matt SKI-DB lehel

Austria mäesuusatajad
Sündinud 1979